**ИЗИСКВАНИЯ ЗА ПОДБОР НА СПЕЦИАЛИЗАНТИ (ЛЕКАРИ, ЛЕКАРИ ПО ДЕНТАЛНА МЕДИЦИНА, МЕДИЦИНСКИ СЕСТРИ И АКУШЕРКИ) ПО ВТОРАТА ПРОЦЕДУРА ЗА ПОДБОР НА СПЕЦИАЛИЗАНТИ ПО ПРОЕКТ**

**BG05SFPR002-1.014-0001 „НАСЪРЧАВАНЕ НА СПЕЦИАЛИЗАЦИЯТА ПО СПЕЦИАЛНОСТИ И В ОБЛАСТИ С НЕДОСТИГ НА СПЕЦИАЛИСТИ“**

Специализантите, на които може да бъде предоставян финансов стимул по проект BG05SFPR002-1.014-0001 „Насърчаване на специализацията по специалности и в области с недостиг на специалисти“, следва да отговарят на следните изисквания:

1. Да притежават придобита професионална квалификация „лекар“, „лекар по дентална медицина“, „медицинска сестра“ или „акушерка“.
2. Да са български граждани, граждани на държави - членки на Европейския съюз, на другите държави от Европейското икономическо пространство или на Швейцария или чужденци, които имат разрешено дългосрочно или постоянно пребиваване в Република България, или лица с предоставен статут на бежанец, хуманитарен статут или с предоставено право на убежище или чужденци от българска народност.
3. Да се обучават за придобиване на специалност по реда на Наредба № 1 от 2015 г. за придобиване на специалност в системата на здравеопазването по:
	1. определена за целите на проекта специалност с установен недостиг на специалисти на територията на страната, посочена в приложение № 1 към настоящите изисквания

**ИЛИ**

* 1. специалност с база за обучение в някоя от определените за целите на проекта области с най-ниска осигуреност със съответните специалисти, посочени в приложение № 2 към настоящите изисквания.
1. Да имат сключен трудов договор.
2. Да не са самостоятелно заети лица.
3. Да не са лица, които са преустановили специализация, за която са получавали финансов стимул по проект BG05SFPR002-1.014-0001 „Насърчаване на специализацията по специалности и в области с недостиг на специалисти“ (в това изискване не се включват лицата, които са прекратили обучението си в база за обучение в област с недостиг на специалисти, но след това са започнали отново обучение по същата специалност в друга база за обучение в област с недостиг на специалисти – съответно тези лица могат да кандидатстват отново по проекта).

В подбора вземат участие специализанти, подали коректно попълнено заявление за кандидатстванеза предоставяне на финансов стимул на специализант по проект BG05SFPR002-1.014-0001 „Насърчаване на специализацията по специалности и в области с недостиг на специалисти“ съобразно образците, публикувани на интернет страницата на Министерството на здравеопазването, рубрика „За специализанти“, и приложили посочените в заявлението документи. До създаването на интернет сайт на проекта, подаването на заявления се извършва по електронен път в Министерството на здравеопазването на електронен адрес: delovodstvo@mh.government.bg. След създаването на интернет сайт на проекта кандидатстването ще се извършва онлайн след регистрация в сайта на проекта.

При необходимост разпределението на броя места за специализанти може да бъде актуализирано.

**Приложения:**

1. Приложение № 1 – Определени за целите на проекта специалности с установен недостиг на специалисти на територията на страната



1. Приложение № 2 – Определени за целите на проекта области с най-ниска осигуреност със съответните специалисти, в които има бази за обучение на специализанти по съответната специалност (информацията се съдържа в два шийта – първият е за лекари и лекари по дентална медицина, вторият е за медицински сестри и акушерки).

